Prodemokratični zakonodajalec Sulu Sou je bil 4. decembra suspendiran s sedeža v zakonodajni skupščini. Obtožen je bil državljanske nepokorščine v zvezi s protestom proti glavnemu upravitelju Macaa leta 2016. Macajska zakonodajna skupščina ga je suspendirala z 28 glasovi za in štirimi glasovi proti. Od izročitve leta 1999 je zakonodajna skupščina prvič uporabila pooblastila za suspendiranje zakonodajalca zaradi kazenske obtožbe. Če bo Sou spoznan za krivega in obsojen na več kot 30-dnevno zaporno kazen, bo lahko izločen kot zakonodajalec.

Volitve so potekale pravilno. Vendar je prodemokratična stranka „New Macau“ obtožila organe, da so med kampanjo izvajali politični pritisk nanjo, in je zadevo predložila sodišču. Sodišče na zadnji stopnji je 11. septembra razsodilo v korist stranke New Macau ter kritiziralo urad za državljanske in občinske zadeve zaradi zavrnitve zahteve stranke, da bi organizirala prireditev v okviru volilne kampanje. Prodemokratični aktivisti so se pritožili, da je centralna raven države vdrla v njihove družbene medije, e-poštne storitve in storitve takojšnjega sporočanja, da bi spremljala njihove volilne kampanje. Pred volitvami je bil vstop v Macao zavrnjen vsaj 13 hongkonškim novinarjem.

Dne 17. septembra so v Macau potekale volitve članov zakonodajne skupščine. Udeležilo se jih je 57,22 % volivcev, kar je največ doslej. Od 33 sedežev v zakonodajni skupščini jih je neposredno izvoljenih le 14. Ostalih 19 sedežev je izvoljenih v funkcionalnih volilnih enotah ali pa jih imenuje glavni upravitelj. V novoizvoljeni zakonodajni skupščini še vedno močno prevladujejo stranke, naklonjene sistemu. V njej so le štirje pandemokratični zakonodajalci in en zakonodajalec, ki zagovarjajo splošne neposredne volitve , ne da bi pristopil k pandemokratični platformi. Odločilni na volitvah sta bili vprašanji socialnega skrbstva in preživljanja.

Trgovinski odnosi in raven sodelovanja med EU in Macaom so bili še naprej dobri.

Leta 2017 so se na splošno še naprej spoštovale temeljne pravice in svoboščine državljanov. Macajski mediji so kljub pomislekom glede povečanja samocenzure še naprej izražali zelo različna stališča.

Ustava in drugi zakonodajni akti Macaa ne dopuščajo uvedbe splošnih neposrednih volitev. Kljub temu EU spodbuja organe Macaa, naj preučijo, kako spodbuditi večje sodelovanje javnosti na volitvah glavnega upravitelja regije in volitvah članov zakonodajne skupščine. Tako bi se povečala njuna legitimnost in podpora javnosti ter okrepilo upravljanje.

Evropska unija in njene države članice od izročitve Macaa Ljudski republiki Kitajski leta 1999 pozorno spremljajo politični in gospodarski razvoj na Posebnem upravnem območju (v nadaljnjem besedilu: PUO) Macao v skladu z načelom „ena država, dva sistema“. Evropska unija upošteva politiko „ena Kitajska“ ter podpira načelo „ena država, dva sistema“ in njegovo izvajanje.

V letu 2017 je bil vstop v Macao zavrnjen več kot desetim prodemokratičnim aktivistom in več novinarjem. Službe za priseljevanje so več hongkonškim politikom in zakonodajalcem sporočile, da ogrožajo notranjo varnost in stabilnost Macaa.

Enake možnosti, pravice in svoboščine

V okviru načela „ena država, dva sistema“, določenega v macajski ustavi, so se še naprej na splošno spoštovale temeljne svoboščine prebivalcev Macaa, ohranjala se je tudi pravna država. Macao ohranja državljanske svoboščine in visoko raven spoštovanja človekovih pravic. Vendar pa je vlada leta 2017 še naprej nasprotovala priporočilu Odbora ZN proti mučenju glede ustanovitve neodvisnega organa za človekove pravice. Trdila je, da to priporočilo za Macao kot posebno upravno območje Ljudske republike Kitajske ne velja.

Mediji so ostali raznoliki in so lahko brez omejitev izražali različna stališča. Zlasti v medijih v kitajskem jeziku in pri poročanju o kitajskih zadevah pa se zdi, da ne gre brez določene stopnje samocenzure. Nevladne organizacije in medijski aktivisti še naprej opozarjajo na samocenzuro, ki je posledica odvisnosti medijev od državnega financiranja.

Leta 2017 je portugalsko in angleško medijsko združenje v Macau objavilo prvo poročilo o svobodi tiska za nekitajske medije. V njem je bilo navedeno, da se svoboda tiska dobro spoštuje, da pa se mediji v kitajskem jeziku srečujejo z večjimi izzivi, omejitvami in pritiski kot mediji v angleškem in portugalskem jeziku. Navedeno je bilo tudi, da svobodo tiska ovirata predvsem težek dostop do virov in pomanjkanje preglednosti organov.

Še vedno ni odpravljena zaskrbljenost glede diskriminacije na podlagi spolne usmerjenosti in spolne identitete, zlasti pri zaposlovanju, izobraževanju in zdravstvenem varstvu. Istospolne zveze še niso vključene v zakon, v katerem je nasilje v družini opredeljeno kot kaznivo dejanje. Odbor ZN za gospodarske, socialne in kulturne pravice je pozval Macao k sprejetju celovite protidiskriminacijske zakonodaje.

Kljub stalnim prizadevanjem macajske vlade v boju proti trgovini z ljudmi Macao še vedno ni rešil te težave. Med letom so macajski organi organizirali veliko usposabljanj na področju boja proti trgovini z ljudmi in kampanj ozaveščanja javnosti. Macao je v boju proti temu čezmejnemu kriminalu z izmenjavo obveščevalnih podatkov in skupnimi operacijami okrepil sodelovanje z organi celinske Kitajske in hongkonškimi organi. Zakon Macaa o boju proti trgovini z ljudmi je zadovoljiv, kazenski pregon pa je treba poostriti. Sodnih pregonov in obsodb zaradi trgovine z ljudmi je kljub velikemu številu pritožb zelo malo. EU je pripravljena obnoviti izmenjave in sodelovanje ter zagotoviti tehnično strokovno znanje o najboljših načinih obravnavanja tega svetovnega izziva.

Macao ni učinkovito uveljavljal svobode združevanja in pravice do kolektivnega pogajanja, kot sta določeni v konvencijah Mednarodne organizacije dela (MOD). Zaposleni lahko sodelujejo pri dejavnostih sindikatov in kolektivnih ukrepih, vendar v takem primeru niso zaščiteni pred povračilnimi ukrepi. Člen 70 zakona o delovnih razmerjih omogoča delodajalcu, da odpusti delavca brez upravičenega razloga, če mu zagotovi skromno nadomestilo. EU spodbuja Macao, naj sprejme potrebne ukrepe za uskladitev s konvencijami MOD.

Macajski organi so med letom še naprej zatirali korupcijo, vlada pa je sprožila več odmevnih protikorupcijskih zadev. Tajfun Hato je sprožil vprašanja glede pripravljenosti Macaa na nesreče in njegovega usklajevanja pomoči ob nesrečah. Protikorupcijska komisija je po tajfunu začela preiskavo postopkov urada za meteorologijo in geofiziko v zvezi z napovedovanjem tajfunov ter spornim vodenjem nekdanjega direktorja urada. V poročilu protikorupcijske komisije niso bili navedeni dokazi o nezakonitosti in zunanjem vplivu.

Gospodarski razvoj

Gospodarstvo Macaa se je leta 2017 znova izboljšalo, potem ko je v predhodnih treh letih doživelo obsežno nazadovanje zaradi velikega vpliva protikorupcijske kampanje v celinski Kitajski na igralništvo. BDP Macaa se je leta 2017 realno povečal za 9,1 %, kar je veliko izboljšanje v primerjavi z letom 2016, ko se je zmanjšal za 0,9 %. Gospodarsko rast sta pospešila okrevanje igralništva in stalen pritok turistov. Leta 2017 je bilo 32,6 milijona obiskovalcev, kar pomeni 5,4-odstotno povečanje. Poleg tega so obiskovalci potrošili več. V zvezi s prihodki od igralništva v letu 2017 je bila evidentirana dvoštevilčna rast, in sicer so skupaj znašali 266 milijard MOP, kar pomeni 19,1-odstotno povečanje v primerjavi z letom 2016. Domače povpraševanje se je nenehno povečevalo, pri čemer je bila evidentirana zmerna rast potrošnje zasebnih potrošnikov in javnofinančnih izdatkov. Najšibkejši del gospodarstva so bile zasebne naložbe, ki so se leta 2017 realno zmanjšale za 10 %. Poraba sredstev za naložbe se je zmanjšala, ker je bilo več velikih turističnih objektov in ogromnih letovišč skoraj dokončanih. Inflacija se je z 2,3 % leta 2016 zmanjšala na 1,2 % leta 2017. Stopnja brezposelnosti je v zadnjih petih letih ves čas ostajala pod 2 %, tudi med upočasnitvijo gospodarske rasti, pri čemer je bilo gospodarstvo močno odvisno od tujih delavcev in strokovnjakov. Več kot 40 % delovne sile Macaa so v letu 2017 predstavljali tuji delavci, od tega dve tretjini s celinske Kitajske.

Macajski glavni upravitelj Fernando Chui je imel 14. novembra politični nagovor za leto 2018. Znova je poudaril glavne politične usmeritve, določene v petletnem načrtu Macaa (2016–2020), ki se je začel izvajati leta 2016. Navedel je, da si bo njegova uprava prizadevala za diverzifikacijo gospodarstva ter da bo sodelovala pri pobudi Kitajske „En pas, ena pot“ in pobudi za „širše zalivsko območje“ Guangdong-Hongkong-Macao. Vlada se je zavezala, da bo še naprej razvijala poslovni turizem v zvezi s sektorjem organiziranja sestankov, spodbud, kongresov in razstav; kulturnimi in ustvarjalnimi industrijami; kitajsko medicino; storitvami finančnega zakupa in upravljanjem premoženja. Glavni upravitelj je mala in srednja podjetja spodbudil k sodelovanju s ponudniki storitev e-trgovanja na celinski Kitajski, da bi raziskali trge v portugalsko govorečih državah. V skladu s preteklo prakso je napovedal tudi sveženj finančnih subvencij za lokalno prebivalstvo. Tak sveženj je bil zagotovljen že enajsto leto zapored, in sicer je to leto znašal skupaj 12,9 milijarde MOP. Leta 2018 bodo osebe s stalnim prebivališčem prejele 9 000 MOP, ostali pa 5 400 MOP.

Fiskalni položaj Macaa je leta 2017 ostal dober, pri čemer ima regija velike rezerve. Njegov fiskalni račun je imel več let vedno presežke kljub znatnemu zmanjšanju prihodkov od davkov od iger na srečo v obdobju 2015–2016. Zaradi preudarne fiskalne politike v letih razcveta javni sektor ni bil zadolžen, fiskalne rezerve pa so presegale 130 % BDP. Ob koncu leta 2017 so skupne fiskalne rezerve znašale 490 milijard MOP, kar je izredno veliko za ozemlje z manj kot pol milijona prebivalcev (delovno aktivni prebivalci, ki niso bili rojeni v Macau, niso upoštevani). Vlada je leta 2016 napovedala, da bo do leta 2019 ustanovila državni razvojni sklad za upravljanje fiskalnih rezerv.

Medtem ko diverzifikacija macajskega gospodarstva ostaja trenutni dolgoročni cilj, je diverzifikacija igralniškega sektorja v zadnjih letih nekoliko napredovala. Delež iger na srečo „VIP“ (igre na srečo z zelo velikimi stavami bogatašev) v skupnih prihodkih od iger na srečo se je leta 2017 zmanjšal s 70 % na 56 %. Macao gradi več turističnih objektov in izboljšuje mestno infrastrukturo, da bi lahko sprejel turiste, ki množično obiskujejo igralnice, in turiste, ki igralnic ne obiskujejo. Ponudniki igralniških storitev so se zavezali naložbam v zelo velika luksuzna letovišča, da bi pritegnili velike konvencije. Zavezali so se tudi naložbam v širše oblike razvedrilnih dejavnosti, ki so primerne za družine, poslovne potnike in letovalce. V letu 2018 naj bi začelo obratovati pet novih letovišč, vrednih več milijard dolarjev. Macao namerava 37 000 hotelskim sobam, ki so že na voljo, dodati 9 000 novih hotelskih sob. Vlada je poudarila, da bo sposobnost razvoja neigralniškega turizma eno od ključnih meril za obnovo igralniških koncesij. Trenutno je šest podjetij z igralniškimi koncesijami, njihova dovoljenja pa bodo potekla med letoma 2020 in 2022.

Kar zadeva regionalno sodelovanje, sta Macao in Kitajska v okviru sporazuma o tesnejšem gospodarskem sodelovanju (CEPA) med celinsko Kitajsko in Macaom decembra podpisala dva nova sporazuma, in sicer „sporazum o naložbah“ ter „sporazum o gospodarskem in tehničnem sodelovanju“. Sporazum o naložbah določa mehanizem za reševanje naložbenih sporov in okvir za pravne postopke. Macao in Hongkong sta v začetku oktobra podpisala sporazum, katerega namen je v okviru sporazuma CEPA poenostaviti prosti pretok blaga, olajšati carinske postopke in trgovino, zagotoviti odprto trgovino s storitvami ter vzpostaviti dvostransko sodelovanje na področju intelektualne lastnine. Obe regiji sta s celinsko Kitajsko sklenili ločena sporazuma CEPA. Pričakuje se, da bodo vse tri uprave na podlagi svojih sporazumov CEPA vzpostavile novo, skupno platformo za pospeševanje nadaljnje liberalizacije ter spodbujanje trgovine in naložb na širšem zalivskem območju.

Macao ima vlogo gospodarskega mostu med Kitajsko in portugalsko govorečimi državami. Za okrepitev te vloge je bil junija 2017 sedež vodilnega sklada, ki spodbuja sodelovanje med Kitajsko in portugalsko govorečimi državami, prestavljen iz Pekinga v Macao. Ta sklad sta leta 2013 ustanovila kitajska razvojna banka ter macajski sklad za industrijski in komercialni razvoj. Upravlja ga kitajsko-afriški razvojni sklad, ki se je zavezal, da bo v prihodnje projekte vključil več malih in srednjih podjetij iz Macaa.

Macao je med letom nadaljeval delo v zvezi z bojem proti pranju denarja in financiranju terorizma. Ta prizadevanja so bila potrjena v poročilu o medsebojnem ocenjevanju iz leta 2017, ki sta ga v skladu z metodami ocenjevanja, ki jih je določila Projektna skupina za finančno ukrepanje, skupaj izvedli azijsko-pacifiška skupina in skupina mednarodnih finančnih nadzornikov. Macao je novembra uvedel tudi sistem za prijavo gotovine za obiskovalce, ki imajo pri sebi več kot 120 000 MOP (ali enakovreden znesek) gotovine.

Dvostranski odnosi med EU in Macaom